section_heading: Nakon proširenja
paragraph_text: Teritorij Krčke biskupije je proširen 30. lipnja 1828., kada su joj pripojene Osorska i Rapska biskupija, ukinute istom bulom pape Lava XII. “Locum Beati Petri” (Mjesto blaženog Petra).<br> 3. kolovoza 1830., papa Pio VIII. bulom Krčku biskupiju podređiva Goričkoj nadbiskupiji sve do Rapalskog sporazuma od 12. studenog 1920., kada teritorijalno prekrajanje zapadnih hrvatskih krajeva iz Austro-Ugarske je ostavilo dijelove Krčke biskupije u Italiji (otoci Cres, Lošinj, Unije, Velike i Male Srakane).<br> Novom crkvenom teritorijalnom organizacijom ta područja su pripojena Riječkoj biskupiji, a od 1. kolovoza 1932. Zadarskoj, kad je papa Pio XI. objavio bulu “Pastorale munus” (Pastirska služba).<br> Preostali dio Krčke biskupije je organizacijski bio izravno podređen Vatikanu i to ispravom od 25. studenog 1933.<br> Nove promjene državnih granice iz travnja 1945. su dovele i do promjena u crkvenoj teritorijalnoj organizaciji tako da su Hrvatskoj vraćena područja Krčke biskupije već 1948. dana na upravu Krčkoj biskupiji, a konačno integriranje je izvršeno odlukom Konzistorijalne kongregacije od 6. siječnja 1963.<br> 27. srpnja 1969. Krčka biskupija postaje dijelom novouspostavljene Riječke nadbiskupije.